b"\n_START_ARTICLE_\nKaulo l\xc5\xab\xc5\xbeis\n_START_PARAGRAPH_\nKaulo l\xc5\xab\xc5\xbeis (lot. fr\xc4\x81ct\xc5\xabra 'l\xc5\xab\xc5\xbeis') - kaulo vientisumo suardymas d\xc4\x97l fizin\xc4\x97s j\xc4\x97gos poveikio. Taip pat kaulas gali l\xc5\xab\xc5\xbeti d\xc4\x97l ligos, tokios kaip osteoporoz\xc4\x97 arba d\xc4\x97l tam tikros v\xc4\x97\xc5\xbeio formos.\n_START_SECTION_\nPo\xc5\xbeymiai\n_START_PARAGRAPH_\nL\xc5\xab\xc5\xbeus kaului jau\xc4\x8diamas stiprus skausmas, pa\xc5\xbeeista sritis (gal\xc5\xabn\xc4\x97) yra deformuota, nenat\xc5\xabrali jos pad\xc4\x97tis, pakit\xc4\x99s ilgis. Taip pat l\xc5\xab\xc5\xbeio vietoje b\xc5\xabna patinimas, jau\xc4\x8diamas ar girdimas tra\xc5\xa1k\xc4\x97jimas. Jeigu l\xc5\xab\xc5\xbeis atvirasis, l\xc5\xab\xc5\xbeio vietoje matoma \xc5\xbeaizda, kraujavimas.\n_START_SECTION_\nGydymas\n_START_PARAGRAPH_\nKaul\xc5\xb3 l\xc5\xab\xc5\xbeiai gydomi imobilizuojant l\xc5\xab\xc5\xbeusio kaulo dalis visam gijimo laikotarpiui. Suaugusiems \xc5\xbemon\xc4\x97ms gijimas trunka apie 6 savaites, vaikams trumpiau._NEWLINE_Gijimo metu reikia valgyti maist\xc4\x85, kuriame yra daug kalcio, arba vartoti specialius vitaminus su kalciu._NEWLINE_Po imobilizacijos d\xc4\x97l nejudrumo gali atrofuotis raumenys, o s\xc4\x85nariai tampa nejudr\xc5\xabs, tod\xc4\x97l reikia atlikti fizioterapij\xc4\x85, kad atsistatyt\xc5\xb3 k\xc5\xabno vietos, kurios buvo nejudinamos. Kad s\xc4\x85stingis praeit\xc5\xb3 grei\xc4\x8diau, \xc4\xafpus\xc4\x97jus imobilizacijos periodui reikia pakeisti imobilizuotos k\xc5\xabno vietos pad\xc4\x97t\xc4\xaf taip, kad ji b\xc5\xabt\xc5\xb3 pana\xc5\xa1esn\xc4\x97 \xc4\xaf nat\xc5\xabrali\xc4\x85."